पाएं अपने शहर की ताज़ा ख़बरें और फ्री ई-पेपरडाउनलोड करें
उपायुक्त शिशिर कुमार सिंह ने कोरोना संक्रमण के बढ़ते प्रकोप को नियंत्रित करने के उद्देश्य से सबको मास्क लगाने, साबुन से हाथ धोने तथा सोशल डिस्टेंसिंग के नियमों का पालन अवश्य करने की अपील की है। साथ ही उन्होंने इस जंग में दूसरा मुख्य हथियार टीकाकरण बताया है। डीसी बताया है कि टीकाकरण के उपरांत कोरोना जानलेवा नहीं रह जाता है। जिन व्यक्तियों की कोरोना से मृत्यु हुई है उनमें से 95 प्रतिशत लोग ऐसे थे जिनका टीकाकरण नहीं हुआ था।
ऐसे लोग जिनका टीकाकरण हुआ था वे कोरोना होने के बाद भी ठीक हो गए। इसलिए कोरोना से बचाव के लिए टीकाकरण बेहद महत्वपूर्ण है। वर्तमान परिप्रेक्ष्य में कोरोना वायरस फेफड़ों को तीव्र गति से क्षतिग्रस्त करता है तथा शरीर में ऑक्सीजन की मात्रा भी तीव्र गति से घटाते हुए जान ले लेता है। ग्रामीण क्षेत्रों में अफवाह हैं कि टीकाकरण से लोगों की मृत्यु हो जाती है अथवा वे नपुंसक हो जाते है। इस समय टीकाकरण को छोड़कर कोरोना से बचाव के लिए कोई दूसरा विकल्प है ही नहीं। इसलिए टीकाकरण सुनिश्चित करें। टीका लेने से एक-दो दिन हल्का बुखार या बदन दर्द होना सामान्य बात है। इस मौसम में टाइफाइड/ मलेरिया जैसी मौसमी बीमारियां भी हो रही है, लेकिन उनका कोरोना से कोई संबंध नहीं है। जिला प्रशासन ने जोर दिया है कि कोरोना संक्रमण से बचाव के हेतु जांच अवश्य करवाएं एवं समय पर टीका का पहला एवं दूसरा डोज जरूर लें। डीसी ने कहा कि जिनकी कोरोना की जांच सही समय पर हुई, उनका उपचार भी सही समय पर हो पाया है। तथा जिन्होंने टीकाकरण करवाया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn